RESOLUCIÓN do 20 de febreiro de 2008 pola que se convocan dez cursos de segundo nivel sobre loita contra incendios urbanos e forestais.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 29/02/2008

Dentro do programa de actividades que a Academia Galega de Seguridade Pública ten previsto realizar no ano 2008 e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a convocatoria de dez cursos de segundo nivel sobre loita contra incendios urbanos e forestais, que deberán desenvolverse conforme as seguintes bases:
Obxectivos.
Dotar os integrantes dos servizos de protección civil dunha formación teórico-práctica que lles facilite a realización das tarefas que teñan encomendadas, adquirindo unha especialización na prevención e loita contra os incendios, tanto urbanos como forestais.
Destinatarios.
Os cursos van dirixidos aos integrantes dos servizos de protección civil da Comunidade Autónoma de Galicia, que previamente superasen o curso básico.
Desenvolvemento.
1. Prazas: 30.
2. Duración: os cursos terán lugar durante o segundo trimestre do ano 2008, cunha duración de 40 horas lectivas.
3. Lugar: determinarase en función da localización das solicitudes recibidas.
4. Data: confirmaranse coa suficiente antelación ao seu inicio.
Solicitudes e prazo de inscrición.
1. A inscrición dos participantes é gratuíta.
2. O persoal que desexe participar nestes cursos deberá cubrir a solicitude que figura na páxina web
http://agasp.xunta.es
, ou enviar cuberta á máquina, ou con letra moi clara, a solicitude que figura no anexo.
3. O prazo para a presentación de solicitudes rematará o día 28 de marzo de 2008.
4. As solicitudes deberán estar asinadas polo/a responsable da correspondente unidade de protección civil e co selo desta. Estes requisitos serán indispensables para ser admitido no curso.
5. As solicitudes deberán tramitarse facendo uso do modelo de solicitude que aparece na páxina web:
http://agasp.xunta
, ou ben envialas por correo á sede da Academia Galega de Seguridade Pública: avenida da Cultura, s/n, 36680 A Estrada, ao fax 886 20 61 21, ou poden presentarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Contido.
O contido dos cursos de 2º nivel sobre loita contra incendios urbanos e forestais divídese en catro partes:
a) Introdución. Conceptos xerais.
b) Incendios urbanos.
c) Incendios forestais.
d) Primeiros auxilios.
Relación de admitidos.
A relación de participantes admitidos para a realización dos cursos comunicaráselles aos seleccionados con antelación suficiente ao inicio do curso. Tamén poden confirmar a súa admisión chamando ao teléfono 886 20 61 11/12 ou consultando a páxina web
http://agasp.xunta.es.
Asistencia.
É obrigatoria a asistencia e puntualidade en todas as actividades do curso. A falta de asistencia, mesmo cando sexa xustificada, a máis dun 10% das horas lectivas programadas determinará a cualificación de non apto no curso.
Certificado de aproveitamento.
Ao remate do curso entregaráselles un certificado de asistencia e aproveitamento a aquelas persoas que acrediten a súa asistencia continuada e superen as correspondentes probas de coñecementos.
Modificacións.
A Academia Galega de Seguridade Pública poderá modificar o desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 20 de febreiro de 2008.
P.S. (Disposión primeira Orde 31-1-2008,
DOG nº 23, do 1 de febreiro)
Mª Isabel Durántez Gil
Directora xeral de Interior
Ver referencia pdf "04300D012P080.PDF"